kardosdrur/scandi-wiki huggingface dataset:
Tuvalus flag

Tuvalus flag blev taget i brug da landet fik sin uafhængighed i 1978, efter udskillelsen fra Gilbertøerne i 1976. Det har lyseblå dug med ni gyldne stjerner. Storbritanniens flag vises i øverste venstre hjørne af flaget. Det tidligere flag (med Gilbertøerne) var også baseret på det britiske, men med nationalvåbnet.

Stjernene repræsenterer de ni øer som Tuvalu består af. I 1995 blev flaget erstattet af et nyt flag som ikke var baseret på det britiske flag. Indbyggerne brød sig imidlertid ikke det nye flag, de følte at det var et trin i retning af at udskifte det populære britiske monarki med en republik. Det gamle flag blev igen taget i brug i 1997, med kun små ændringer.

Historiske flag

Eksterne henvisninger
Tuvalu National Flag (Amendment) Act 1997
Tuvalu hos Flags of the World
Tuvalu – Flagg og skjold i Store norske leksikon

Flag fra Oceanien
Flag
Tuvalus nationalvåben

Tuvalus nationalvåben er et skjold med en gylden kant som er dekoreret med otte muslinger og otte bananblade. Selve skjoldet viser en hytte under en blå himmel på en grøn jord. Nedenfor jorden er der en stiliseret afbildning i blå og gul af havbølger. Under skjoldet står der et banner med inskriptionen Tuvalu mo te Atua, som betyder "Tuvalu for den almægtige" på tuvaluansk. Dette er også titlen på nationalsangen og landets motto.

Nationalvåben
Rigsvåbener
Heraldik
Særfrimærke

Et særfrimærke er et frimærke, der som oftest udkommer i en særlig anledning, som f.eks. et jubilæum, for at hylde eller mindes et sted, en begivenhed eller en person. Særfrimærkets anledning er som oftest angivet på selve udgivelsen, hvorimod dagligseriefrimærker udelukkende viser motivet samt angivelse af pålydende og land. Mange postvæsener udgiver adskillige særfrimærker hvert år, hvor der som regel også på udgivelsesdagen foretages førstedagsafstempling på steder der har forbindelse med særfrimærkets anledning til udgivelse.

Særfrimærker kan benyttes som almindelige frimærker. I modsætning til dagligseriefrimærker, der genoptrykkes og sælges over længere tidsperioder, så trykkes særfrimærker som oftest i begrænsede oplag og sælges i langt kortere perioder fra postkontorer, ofte indtil oplaget er udsolgt.

Første særfrimærker 
I 1871 udgav Peru et fem centavos karminrødt frimærke med et lokomotiv samt et våben som motiv, hvilket anses for at være verdens første særfrimærke, udgivet for at mindes 20-års jubilæet for den første jernbane i Sydamerika. I Danmark udkom det første særfrimærke den 12. september 1912 i anledning af Centralpostbygningens opførsel.

Postvæsen
Filateli
Álvaro de Mendaña

Álvaro de Mendaña y Neira (født 1. oktober 1542 i Congosto i León, død 18. oktober 1595 på Santa Cruz-øerne på Salomonøerne) var en spansk opdagelsesrejsende. Han er mest kendt for sine to rejser til Stillehavet i 1567–69 og 1595–96 på opdagelse efter Terra Australis. Han var nevø af Lope Garcia de Castro, som blandt andet var midlertidigt statsoverhoved i Peru.

Referencer 

Opdagelsesrejsende fra Spanien
Frimærkeudstilling

En frimærkeudstilling er en udstilling af frimærker og posthistorie, hvor filatelister og frimærkesamlere konkurrerer om medaljer. Eksponaterne vises i glasrammer, og udstillinger er normalt ledsaget af et opbud af stande med frimærkehandlere og repræsentanter for postvæsener, hvor frimærker o.lign. kan købes. Mange frimærkeudstillinger afholdes med jævne mellemrum, de kan afholdes en gang årligt eller med andre tidsintervaller og er vigtige indslag i filatelistens kalender. NORDIA er en årligt tilbagevendende frimærkeudstilling der skiftevis arrangeres i et af de nordiske lande. Frimærkeforum har på det seneste været den nationale danske frimærkeudstilling, hvor det tidligere gennem mange år var Frimærker i Forum. Tidligere udgjorde HAFNIA de store nationale danske frimærkeudstillinger med et længere tidsinterval imellem.

Eksterne henvisninger 

Udstilling af frimærker
EXPONET virtuel frimærkeudstilling  

Filateli
Udstillinger
Marco Mastrofini

Marco Mastrofini (født 25. april 1763, død 3. marts 1845), var en italiensk abbed, filosof, og matematiker.

Kalendere
Mastrofini havde en stor passion for kalendere. Han kunne ikke lide, at månedernes længder var så varierede, men det fandt han en løsning på. I 1834 kom han med et udspil til et kalendersystem, hvor året var inddelt i 4 kvartaler, alle med en længde af 91 dage. Kvartalernes første måned var altid 31 dage, alle andre måneder var 30 dage. Og da antallet af dage i et kvartal (91) er deleligt med 7, kunne et kvartal altså også inddeles i 13 lige lange uger, der ikke også blev delt imellem mere end 1 kvartal.

Da dette system kun ville give et 364 dages-år, der således er ude af trit med solåret, fandt Mastrofini på at der skulle være en ekstra dag på året, på dagen efter 30. december. Datoen skulle ikke være en bestemt ugedag, og skulle heller ikke knyttes til en bestemt uge, måned, eller et bestemt kvartal. Datoen skulle ikke bære navnet 31. december, men Verdensdag, og skulle betragtes som en helligdag.

Indflydelse på andres kalendere
Verdenskalenderen, som Mastrofinis kalender senere blev døbt, gav også andre kalendertænkere mulighed for at give deres ideer en tur i offentlighedens lys. I 1887, 42 år efter Mastrofinis død, publicerede Auguste Comte sin kalender, Armelinkalenderen. Comte havde arbejdet på sin kalender siden 1849, men på trods af sine mange års arbejde, opnåede hans kalender ikke megen popularitet.

Eksterne kilder og henvisninger
Biografi  oversat til engelsk fra  Enciclopedia Universal Ilustrada, 1907-30.

Matematikere fra Italien
Filosoffer fra Italien
Langnæbbet sneppeklire

Langnæbbet sneppeklire (Limnodromus scolopaceus) er en nordamerikansk vadefugl, der kun er set få gange i Danmark. Den blev senest iagttaget i Lille Vildmose i maj 2010, hvor den dog var uheldig at blive taget af først en spurvehøg og senere en ræv
.

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 
 Iagttagelser af langnæbbet sneppeklire i DK listen på www.netfugl.dk 

Arktis' fugle
Fugle fra Alaska
Fugle fra Nordasien
Mågevadefugle
Aserbajdsjanere

Aserbajdsjanere (egenbenævnelse: Azərbaycanlılar, Azərbaycan türkləri) er et tyrkisk folkeslag som taler Aserbajdsjansk De bor overvejende i staten Aserbajdsjan og i det nordvestlige Iran. De bor også i mindre antal i det østlige Tyrkiet, i Dagestan (hvor de kaldes "Derbent-turkmener") og i Georgien (hvor de kaldes "tatarer").

Folkegruppen blev tidligere regnet til "turko-tatarerne" (som høre til de tyrkiske folkeslag) og i tråd med dette blev de kaldt Kaukasus-tatarer, men også tyrktatarer.

Religion 

I modsætning til de andre muslimske tyrkerfolk i regionen bekender de fleste azerier sig til den shiittiske og ikke til sunniislamske retning af Islam. På grund af dette skelnes der i Tyrkiet mellem Tyrkiet-tyrkere og azeri (shiitiske)-tyrkere (tyrkisk: Şii Türkler).

Antal 

På verdensbasis findes cirka 35–45 millioner aserbajdsjanere. Rundt 8,5 millioner bor i Aserbajdsjan og 23,5 millioner i Iran. 24 % af indbyggerne i Iran er aserbajdsjanere.

Over 300.000 aserbajdsjanere bor i Georgien og 282.700 i Rusland, samt over 860.000 i de andre tidligere sovjetrepublikker. I Armenien bor omkring 84.000 aserbajdsjanere og 78.000 i Kasakhstan. I Tyrkiet bor der omkring 530.000 aserbajdsjanere i provinsen Kars.

4.000 aserbajdsjanere bor i Jordan og 30.000 i Syrien, hvor de hovedsagelig betegnes som "tyrkere" eller "turkmenere".

Den irakiske folkegruppe på 180.000 mennesker, som kaldes "turkmenere", hører sprogligt ind under aserbajdsjanerne.

Noter

Litteratur 

 Jacob M. Landau, Barbara Kellner-Heinkele: Politics of Language in the Ex-Soviet Muslim States: Azerbaijan, Uzbekistan, Kazakhstan, Kyrgyzstan, Turkmenistan, Tajikistan, 2001,
Knivsta kommun

Knivsta kommune ligger  i landskapet Uppland i det svenske län Uppsala län. Kommunens administrationcenter  ligger i byen Knivsta.

Mora Sten ligger i kommunen, og kommunevåbnet er inspireret af dette.

Byer
Knivsta kommune har to byer.
Indbyggere pr. 31. december 2005.

Eksterne kilder og henvisninger

”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Uppsala län
Knivsta

Knivsta er en  by som ligger i Uppsala län i landskapet Uppland i Sverige. Den er administrationscenter i Knivsta kommun og i 2010 havde byen  	7.081 indbyggere.

Knivsta ligger cirka 48 kilometer nord for Stockholm og 18 kilometer syd for Uppsala, og  ved jernbanen mellem de to byer  og ved den nord-sydgående europavej E4.
Torben Johansen

Torben Johansen
 Torben Johansen (fodboldspiller) (1957–2012), dansk fodboldspiller
 Torben Johansen (musiker) (født 1963), dansk musiker
Tierps kommun

Tierp kommune ligger i landskapet Uppland i det svenske län Uppsala län. Kommunens administrationcenter ligger i byen Tierp.

I kommunen ligger naturreservatet Florarna og en Atlas Copco-fabrik. Indtil 2004 lå Pricks peberkagebageri her. E4 og jernbanen mellem Uppsala og Gävle går gennem kommunen.

Tierp grænser Dalälven mod vest og Den Botniske Bugt mod nord, og den omgives af kommunerne Gävle, Heby, Uppsala, Älvkarleby og Östhammar.

Byer 

Tierp kommune har ni byer.
Indbyggere pr. 31. december 2005.

Internationalt 

Tierp kommune har fem venskabsbyer og to samarbejdsbyer

Venskabsbyer 
 , Forssa
 , Hauho
 , Janakkala
 , Norddjurs
 , Vågå

Samarbejdsbyer 

 , Sarajevo, Bosnien-Hercegovina (projekt)
  Valga, Estland (projekt)

Billeder

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Uppsala län
Paul Putner

Paul Putner (født marts 1966 i East Grinstead, England) er en britisk komiker og skuespiller.
Hans første nævneværdige roller var i BBC's The Glam Metal Detectives. Han har senere optrådt i flere forskellige tv- og radioudsendelser. Han havde flere biroller i Little Britain. 
Han havde en mindre roller som zombie i filmen Shaun of the Dead. Han har også været med i enkelte franske udgivelser.

Eksterne henvisninger 

 

Komikere fra England
Skuespillere fra Storbritannien
Tuvalus generalguvernører

Dette er en liste over Tuvalus generalguvernører. Generalguvernøren er dronning Elizabeth 2.s repræsentant i landet, og udfører dronningens pligter i hendes fravær.

 Fiatau Penitala Teo (1978–1986)
 Tupua Leupena (1986–1990)
 Toaripi Lauti (1990–1993)
 Tomu Sione (1993–1994)
 Tulaga Manuella (1994–1998)
 Tomasi Puapua (1998–2003)
 Faimalaga Luka (2003–2005)
 Filoimea Telito (2005–2010)
 Iakoba Italeli (2010–)

Se også 
 Tuvalus premierministre

Eksterne henvisninger 
 Tuvalu Islands – Government 

 
Generalguvernører
Tuvalus premierministre

Dette er en liste over Tuvalus premierministre. Premierministeren er landets regeringschef, og bliver valgt af parlamentet. Eftersom der ikke findes politiske partier i landet, kan et hvilket som helst medlem af parlamentet blive nomineret. Generalguvernøren er ansvarlig for at lede valget og for at udråbe vinderen.

Se også 
 Tuvalus generalguvernører

 
Premierministre
Lister over regeringsledere
La vera costanza (Anfossi)

La vera costanza er en italiensk opera af Pasquale Anfossi. Operaen havde premiere i Rom den 2. januar 1776 og er blevet opført af en italiensk gæstetrup i København den 31. januar 1778.

Henvisninger 

Operaer på italiensk
Rickard Gustafsson

Bo Rickard Gustafsson (også omtalt som Rickard Gustafson; 12. marts 1964 i Täby i Sverige) er bestyrelsesformand for SAS Sverige og administrerende direktør og koncernchef for SAS Group, hvilket han har været siden marts 2011. Gustafsson var tidligere administrerende direktør for det dansk-svenske forsikringsselskab Codan/Trygg-Hansa, og før dette var han ansat hos hos den multinationale koncern GE Capital.

Gustafsson er gift med Christina Westerlind Gustafson, og de har sammen sønnerne Axel og Eric.

Kildehenvisninger 

Erhvervsfolk fra Sverige
Personer med tilknytning til SAS Group
Operation RJaN

Operation RJaN (, ; "atommissilangreb") var en omfattende sovjetisk efterretningsoperation, der løb fra 1981 til 1984. Bag operationen stod KGB-chefen Jurij Andropov og forsvarsminister Dmitrij Ustinov, der nærede en frygt for et vestligt angreb og derfor brugte store ressourcer på at finde beviser på planlægningen af et sådant angreb.

KGB-officeren Oleg Gordievskij, der i al hemmelighed arbejdede for MI6, har berettet, hvordan KGB blev beordret til at overvåge tapning af bloddonorer i Storbritannien, da Andropov mente, at man derved ville kunne afsløre et angreb. Agenterne skulle også overvåge, hvornår der var lys i vinduerne i forsvarsministeriet.

Operationen blev aflyst, efter at både Andropov og Ustinov døde midt i 1980'erne.

Referencer 

Den kolde krig
Svinenød

Svinenød (Conopodium majus norsk: Jordnøtt) er en sjælden plante i Danmark, den er derfor på rødlisten over plantearter i Danmark. På plantens rod vokser en kastanjelignende spiselig nød, som også smager af kastanje. Disse nødder spises af svin, deraf navnet. Nødderne kan blive op til 25 mm i diameter. Planten er, bortset fra i Danmark, almindelig i Europa og Nordafrika og vokser i skove og på marker. Planten kan blive 1 meter høj og får små hvide blomster. 

Svinenød nævnes i Stormen af William Shakespeare.

Eksterne henvisninger 
 Svinenød på Fugle og Natur

Skærmplante-familien
Carici-Centaureetum rupestris

Carici-Centaureetum rupestris er et plantesamfund, som findes i tørre karstområder, hvor den oprindelige bøgeskov er afløst af fåregræssede, lysåbne egeskove. Samfundet er knyttet til karst, hvor undergrunden er kalk med talrige sprækker og rende, og hvor muldlaget er meget tyndt. Planterne er ligeledes afhængige af konstant lystilgang, og derfor findes samfundet kun på områder, hvor der foregår vedvarende græsning eller høslæt.

Klassificering 
 Klasse: Elyno-Seslerietea variae
 Orden: Seslerietalia variae
 Samfund: Carici-Centaureetum rupestris

Karakterplanter 
Ved Center for sustainable recultivation Vremscica i Slovenien, ganske kort øst for det italienske Trieste, hvor jorden er rendzinaagtigt leptosol, findes nogle tørre, fåregræssede overdrevsområder, hvor arten vokser sammen med bl.a. Almindelig Kællingetand, Alpe-Kugleblomst, Bakke-Star, Bjerg-Kløver, Brachypodium rupestre (en art af Stilkaks), Centaurea triumfettii (en art af Knopurt), Cerastium holosteoides (en art af Hønsetarm), Festuca valesiaca, Galium corrudifolium (en art af Snerre), Glat Brilleskulpe, Gul Hestesko, Koeleria lobata (en art af Kambunke), Lav Bakketidsel, Leucanthemum liburnicum (en art af Margerit), Narcissus radiiflorus (en art af Narcis), Nøgle-Klokke, Opret Hejre, Plantago argentea (en art af Vejbred), Rank Potentil, Ranunculus oreophilus (en art af Ranunkel), Skede-Kronvikke, Tidlig Timian og Vår-Krokus

Note 

Tørketålende planter
Kalkbundsplanter
Plantesamfund
Tierp

Tierp er en by som ligger i Uppsala län i landskapet Uppland i Sverige. Det er administrationsby i  Tierps kommun og i 2010 havde byen 5.587  indbyggere.

Tierp ligger ved Tämnarån og E4 cirka 61 kilometer nord for Uppsala og 53 kilometer syd for Gävle. Blandt større virksomheder på stedet er Atlas Copco, Elastolan, Tierps järnbruk, som producerer brønddæksler.

Kendte personer fra Tierp er ishockeyspilleren Johan Holmqvist og lyrikeren Kristina Lugn.

Historie
Tierp voksede frem efter at jernbanestationen og Ostkustbanan blev indviet i 1874. Navnet kommer fra Tierps kirkeby, som ligger 10 km øst for Tierp. Stedet blev municipalsamhälle i Tierps landskommune i 1888, og blev udskilt fra denne i 1920 for at blive köping. Genforeningen skete i 1974, og Tierp er nu administrationscentrum i Tierp kommun.

I 1917 havde stedet 1.200 indbyggere, postkontor, læge, apotek, to hoteller, afdelingskontor for Stockholms handelsbank og Mälarprovinsernas bank, flere håndværkere, tre mekaniske værksteder, trælastfabrik, støberi med flere fabrikker, dampsav, mølle, mejerier og en avis.

Eksterne kilder/henvisninger
Hortulan

Hortulan har flere betydninger:

 Marcus Hortulan - en dansk skuespiller
 Hortulan (fugl) - en fugl af værlingefamilien
Schadow

Schadow har flere betydninger:

Navne 
 Albert Dietrich Schadow (1797–1869)
 Felix Schadow (1819–1861)
 Friedrich Wilhelm von Schadow - tysk kunstmaler
 Hans Schadow (1862–1924)
 Johann Gottfried Schadow (1764–1850) - tysk billedhugger og grafiker
 Rudolf Schadow (1786–1822) - tysk billedhugger

Andet 
 Alt Schadow - område i Tyskland
 Neu Schadow - område i Tyskland

Nedertyske efternavne
Overbeck

Overbeck, von Overbeck:
 Christian Adolph Overbeck
 Franz Overbeck
 Friedrich Overbeck (1789  1869), tysk maler
 Fritz Overbeck (1869 - 1909), tysk maler.
 Georg Hermann "G. H." Overbeck (1743, Løgumkloster  1796, Flensborg), lærer, musikdirektør
 Johannes Overbeck

Se også 
 Overbeck som efternavn
 Overpeck
 Overbeek
 Averbeck
 Ejnar Oberbech-Clausen

Nedertyske efternavne
RT (flertydig)

RT har flere betydninger:

Computere 
 Ralink Technology – Wi-Fi chipset produceret i Taiwan

Kemi og fysik 
 RT (energi) – gaskonstant

Biologi og medicin 
 Revers transkriptase – transskription af RNA til dobbeltstrenget DNA, jf. 'RT-PCR'

Media 
 RT - Russia Today er en international russisk-baseret TV-station
Ringsted (flertydig)

Ringsted har flere betydninger:
 Ringsted - en dansk by
 Ringsted Kommune - kommunen, hvor denne by er hovedby
 Ringsted Idrætsforening - en idrætsklub i denne by
 Ringstedkredsen - en opstillingskreds, hvor denne by ligger
 Ringsted Station - jernbanestationen i denne by
 Ringsted (Iowa) – by i Emmet County, Iowa, USA

Se også 
 Ringsted Amt
 Ringsted Herred
 Ringsted-Sorø Provsti
Sandløber

Sandløber (Calidris alba) er en vadefugl, der er ret almindelig som trækgæst i Danmark fra de højarktiske dele af Rusland og Grønland. Den overvintrer fra Nord- og Vesteuropas kyster langs Afrikas vestkyst til Sydafrika. Det videnskabelige navn alba betyder 'hvid' på latin. Den kaldes også for selning eller tretået ryle.

Sandløberen kendes på sit lige, sorte og forholdsvis korte næb. I vinterdragten er den meget lys med mørk vingekno. I yngledragten, der ses under forårstrækket og når de voksne fugle passerer landet i juli-august, er den rustbrun på oversiden, hovedet og brystet.

Sandløberen er almindeligst langs Jyllands vestkyst, hvor fuglene ses fouragere i vandkanten, mens de løber frem og tilbage i takt med bølgerne.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .
 Hans Meltofte, Jon Fjeldså, Fuglene i Danmark, Gyldendal, 2002. .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 
 Netfugl.dk 
 Beskrivelse af sandløber på Dansk Ornitologisk Forenings hjemmeside.}

Mågevadefugle
Arktis' fugle
Bujar Nishani

Bujar Nishani (født 29. september 1966, død 28. maj 2022) var en albansk politiker, der var Albaniens præsident fra 2012 til 2017. 

Nishani blev valgt til præsident 11. juni 2012 for en periode på fem år af det albanske parlamentet med et almindeligt flertal på 73 af 140 stemmer. I 2017 blev han afløst af Ilir Meta.

Personligt liv 
Bujar Nishani blev født i Durrës, Albanien i 1966. I 1988 dimitterede han fra det Skënderbej militære universitet i Tirana, i 1996 fortsatte han med masterstudier i Californien. I 2004 dimitterede han fra Universitetet i Tirana som jurist og byggede på med en master i Europastudier i 2005. Han var gift og havde to børn.

Nishani havde en autoimmun sygdom i leveren og fik COVID-19 i marts 2022. Han blev midlertidigt bedre, men den autoimmune sygdom spredte sig til lungerne. I april blev han fløjet til et hospital i Berlin, hvor han faldt i koma. Det stod klart, at han aldrig ville vågne op, og den 28. maj afbrød familien den livsopretholdende behandling.

Politik 
Bujar Nishani blev medlem af Partia Demokratike e Shqipërisë i 1991, efter kommunismens fald. Han arbejdede som chef for internationale forbindelser i forsvarsministeriet og senere som leder af kontoret for NATO-relationer i Udenrigsministeriet. I 1996 kom han tilbage som stabsmedlem af Forsvarsministeriet.

I 2004 blev han medlem af byrådet i Tirana.

Han vandt parlamentsvalget i 2005 i den 34. valgzone i hovedstaden og slog dermed ministeren for sikkerhed og politi, Igli Toska. Efter at have ledet den parlamentariske kommission for national sikkerhed, blev han valgt til indenrigsminister af premierminister Sali Berisha. I september 2009, efter endnu en valgsejr, blev han valgt til justitsminister. I 2011 erstattede han Lulzim Basha som indenrigsminister.

Da han blev valgt som præsident 12. juni 2012, gik han af som indenrigsminister.

Referencer

Eksterne links

Albaniens præsidenter
Politikere fra Albanien
Personer fra Durrës
Mona Striib

Mona Striib (født 12. februar 1961) er formand i fagforbundet FOA - Fag og arbejde efter Dennis Kristensen.

Eksterne repræsentationsopgaver 

 Medlem af KTO’s bestyrelse og repræsentantskab
 Medlem af forretningsudvalget i Offentligt Ansattes Organisationer (OAO)
 Medlem af LO’s hovedbestyrelse
 Medlem af Organisationspolitisk udvalg i LO
 Medlem af Beskæftigelsesrådet
 Medlem af LO’s beskæftigelses- og erhvervspolitiske udvalg
 Medlem af AOF’s bestyrelse og repræsentantskab
 Medlem af repræsentantskabet i Arbejdernes Landsbank
 Medlem af repræsentantskabet i Forbrugsforeningen af 1886
 Medlem af repræsentantskabet i ATP
 Medlem af den politiske styregruppe for FagJob
 Medlem af Kommunal Nordisk Arbejde (KNS)
 Medlem af bestyrelsen i Lønmodtagernes Dyrtidsfond
 Næstformand i PenSam Skade
 Næstformand i PenSam Bank
 Medlem af bestyrelsen for PenSam Holding og bestyrelsen for PenSam Liv

Tidligere tillidsposter 

2004: Næstformand i FOA

2003: Afdelingsformand i FOA Kolding

1995: Næstformand i FOA Kolding

1992: Afdelingsformand i HAF Kolding

1990: Tillidsrepræsentant Hjemmeplejen Kolding

1982: Næstformand i SiD afd. A

1980: Tillidsrepræsentant på Danfoss i Kolding

Referencer 

Fagforeningsfolk fra Danmark
Personer i Kraks Blå Bog
Spinding

Spinding er en ældgammel metode til snoning af tråd. Fibre af animalsk eller vegetabilsk materiale forarbejdes med kam (kamgarn) eller karter (kardegarn) og spindes ved en spindekrog, håndten eller spinderok.   

Fibrene trækkes ud og snos omkring sig selv, enten mod højre eller venstre.   

Snoningsgrad og fibertykkelse bestemmer, hvor stærk tråden bliver.  

To tråde spundet i samme retning kan tvindes sammen i modsat retning.  

Spinding har været brugt siden oldtiden, hvor formentlig kvinder og børn udførte det vigtige arbejde med at fremstille garn til opsætning på væv.  Tenvægte findes af arkæologer og adskiller sig markant fra vævevægte i størrelse. Tene af træ findes sjældent, men der er  fundet enkelte i Nordeuropa. 

Med en håndten kan man spinde på tre måder: med løst hængende tenvægte, med ten og vægt som snos gradvist i hånden og spinding i en skål. 

Skotrokken blev først introduceret i Europa i 1100 tallet. Senere i middelalderen fulgte udviklingen af spinderok men pedal, hvor begge hænder er fri til at arbejde med tråden.

Historie 
Uld og hør har fra oldtiden til og med 1800 tallet været det primære materiale til fremstilling af klæde. Bomuld introduceredes gradvist i 1700 tallet i Danmark.

De første industrielle spindemaskiner kom i slutningen af 1700-tallet, og med den industrielle revolution af væveindustrien,var den håndspundne og vævede tekstil snart fortid i Europa.

Se Spinning Jenny

Se også 
 De Danske Bomuldsspinderier